у мечу Дејвис купа против Канаде је обновио повреду колена која га је удаљила од терена на месец дана. Вратио се на мастерсу у Мајамију где је у трећој рунди био бољи Хуан Монако. У трећем колу је испао и у Мадриду, на турниру мастерс серије, од Бердиха. Због повреде колена, која је била проузрокована Озгуд-Шлатеровом болешћу, пропустио је четири месеца сезоне. Пропустио је Ролан Гарос, Вимблдон и Олимпијске игре у Лондону. Вратио се у септембру на турниру у Мецу, где је стигао до полуфинала изгубивши од Андреаса Сепија. Пошто није успео добро да санира повреду морао се повући и са Отвореног првенства САД. До краја сезоне је стигао до четвртфинала на Тајланду где је изгубио од Симона. На крају ове сезоне је прву пут од 2007. испао из најбољих 20. тенисера света.